Lav et referat af nedenstående tekst:

Tekst:
I Danmark må man maksimalt køre 130 kilometer i timen, men de skilte havde en irakisk mand, der er bosiddende i Norge tilsyneladende overset, da han var på vej gennem Danmark. Få kilometer syd for Hjørring blev han i hvert fald målt til at køre 236 kilometer i timen i en Lamborghini Huracán i hastighedskontrol, Nordjyllands Politi havde placeret på E39. Det skriver Nordjyske. Model til to millioner Manden må ellers have kørt forbi nogle skilte, fordi han kom hele vejen fra Tyskland. Her havde han tidligere på dagen købt Lamborghinien til to millioner kroner. Men det ejerskab skulle vise sig at blive en kort fornøjelse - for en sådan hastighedsoverskridelse betyder i Danmark, at bilen bliver konfiskeret. - Det var lidt trist for ham. Nu er bilen konfiskeret, og det var han da lidt træt af, siger Jess Falberg, der er vagtchef ved Nordjyllands Politi, til Nordjyske. Politiet siger desuden, at konfiskationen bliver indbragt til Retten i Hjørring , men at de ikke forventer, at der skulle blive nogen problemer. Fra 31. marts i år fik myndighederne mulighed for at konfiskere køretøjer i tilfælde af vanvidskørsel.

Referat:
Lamborghinien blev konfiskeret, da bilisten i en hastighedskontrol ved Hjørring blev målt til at køre 236 kilometer i timen.